Φάρος Κερατσινίου (καλαθοσφαίριση ανδρών)

Ο Αθλητικός Όμιλος Φάρος Κερατσινίου είναι ελληνικό αθλητικό σωματείο που δραστηριοποιείται στην περιοχή του Κερατσινίου στην ευρύτερη περιοχή του Πειραιά, όπου και βρίσκονται οι έδρες των τμημάτων του. Αγωνίζεται με χρώματα το κόκκινο και το μπλε.

Το τμήμα ανδρικής καλαθοσφαίρισης δημιουργήθηκε ταυτόχρονα με το σύλλογο το 1971 στην περιοχή του Αγίου Ευθυμίου Κερατσινίου.«Σύντομο Ιστορικό Συλλόγου», ανάρτηση στο επίσημο ιστολόγιο του συλλόγου, 12 Δεκεμβρίου 2009. Σήμερα αγωνίζεται σε επαγγελματικό επίπεδο, αν και το ίδιο το τμήμα δεν διαθέτει τη νομική μορφή Κ.Α.Ε. Ως επίσημη έδρα διατηρεί το Δημοτικό Κλειστό Γυμναστήριο Κερατσινίου «Παντελής Νικολαΐδης».

 Ιστορία 
 Ίδρυση 
Η ιστορία της ομάδας του Φάρου ξεκινά το 1971 από την περιοχή του Αγίου Ευθυμίου Κερατσινίου. Πρωτεργάτης της ιδέας ήταν ο Αρχιμανδρίτης Στέφανος Λαχάνης και οι πρώτες προπονήσεις έλαβαν χώρα στο μικρό γηπεδάκι παραπλεύρως της εκκλησίας. Ακολούθως η δραστηριότητα του σωματείου απλώθηκε, ενσωματώνοντας αθλητές από ολόκληρη την περιοχή. Το πλήρες αρχικό όνομα του συλλόγου ήταν Αθλητικός Όμιλος Αγίου Ευθυμίου Κερατσινίου «ο Φάρος».

 Πρόσφατες περίοδοι σε τοπικό επίπεδο (2009 - 2013) 
Την αγωνιστική περίοδο 2009-10 ο Φάρος διαγωνίσθηκε στο Πρωτάθλημα της Β' Κατηγορίας Ανδρών που διοργανώνει η Ε.Σ.ΚΑ. Νότιας Αττικής.«Βαθμολογία Β' Κατηγορίας Ανδρών Ε.Σ.ΚΑ.Ν.Α. 2009-2010», πληροφορίες στον ισότοπο BasketballStats.gr. Κατέκτησε την κορυφή του τελικού βαθμολογικού πίνακα, λαμβάνοντας το δικαίωμα ανόδου απέναντι σε 13 αντιπάλους. Ο απολογισμός της χρονιάς ήταν 24 νίκες και 2 ήττες.

Την άνοιξη του 2011 ο σύλλογος κατέκτησε το Κύπελλο Ανδρών της ίδιας Ένωσης αφού επικράτησε με σκορ 80-68 του Εθνικού Πειραιώς σε επεισοδιακό αγώνα που έληξε με μια ώρα καθυστέρηση.«Κυπελλούχος ο Φάρος», άρθρο στον ιστότοπο OnSports.gr, 5 Μαρτίου 2011. Κορυφαίος σκόρερ της ομάδας και πολυτιμότερος παίκτης του αγώνα αναδείχθηκε ο αρχηγός της ομάδας, Αντώνης Φωστέρης, που σημείωσε 24 πόντους.«Κυπελλούχο με... ΜΑΤ ο Φάρος», άρθρο στον ιστότοπο Sport24.gr, 5 Μαρτίου 2011. Σε ότι αφορά το Πρωτάθλημα της Α' Κατηγορίας για την περίοδο 2010-11, η ομάδα του Κερατσινίου ολοκλήρωσε τις αγωνιστικές της υποχρεώσεις στη 2η θέση του βαθμολογικού πίνακα, με συγκομιδή από 21 νίκες σε 26 αγώνες, μία λιγότερη από τον πρωτοπόρο Πόλις Καλλιθέας.«Α’ ΕΣΚΑΝΑ – 26η αγωνιστική», πληροφορίες στον ιστότοπο InfoBasket.gr, 3 Μαΐου 2011.

Τη χρονιά 2011-12 ο Φάρος διεκδίκησε τον τίτλο του Πρωταθλητή της Α' Κατηγορίας Ανδρών της Ε.Σ.ΚΑ. Νότιας Αττικής απέναντι σε 13 αντιπάλους.«Πρόγραμμα & Βαθμολογία Πρωταθλημάτων 2011-2012» , πληροφορίες στον επίσημο ιστότοπο της Ένωσης Σωματείων Καλαθοσφαίρισης Νότιας Αττικής. Ολοκλήρωσε τις αγωνιστικές του υποχρεώσεις στην 3η θέση της βαθμολογικής κατάταξης, έχοντας συλλέξει 19 νίκες και 7 ήττες. Έλαβε χώρα μάλιστα ισοβαθμία της ομάδας με το Μανδραϊκό, τον οποίο άφησε όμως στην 4η θέση βάσει των επόμενων κριτηρίων κατάταξης.

Η περίοδος 2012-13 αποδείχθηκε εξαιρετικά επιτυχημένη για το σύλλογο του Κερατσινίου, εφόσον κατέκτησε σε τοπικό επίπεδο τόσο το Πρωτάθλημα όσο και το Κύπελλο Ανδρών της Ε.Σ.ΚΑ. Νότιας Αττικής. Στο Πρωτάθλημα της Α' Κατηγορίας, το οποίο και διεκδίκησαν 14 ομάδες, συγκέντρωσε 23 νίκες και 3 ήττες.«Α’ ΕΣΚΑΝΑ – 26η αγωνιστική… Στη Γ’ εθνική ο Φάρος Κερατσινίου!», άρθρο στον ιστότοπο InfoBasket.gr, 30 Απριλίου 2013. Ισοβάθμισε στην κορυφή με τον Ίκαρο Νέας Σμύρνης, ωστόσο τοποθετήθηκε στην κορυφή βάσει των μεταξύ τους αποτελεσμάτων. Με τον τρόπο αυτό κέρδισε απευθείας άνοδο στις εθνικές κατηγορίες για πρώτη φορά στην ιστορία του ανδρικού τμήματος. Στο Κύπελλο Ανδρών της Ένωσης, ο Φάρος αντιμετώπισε στον Τελικό το Μανδραϊκό απέναντι στον οποίο επικράτησε με σκορ 67-65. Πολυτιμότερος παίκτης του αγώνα, ο οποίος διεξήχθη στο Κλειστό Γυμναστήριο Γούβας στην Ελευσίνα, αναδείχθηκε ο Φώτης Κατούφας, ο οποίος ήταν και πρώτος σκόρερ με 17 πόντους.«ΕΣΚΑΝΑ: Κυπελλούχος ο Φάρος Κερατσινίου», άρθρο στον ιστότοπο OnSports.gr, 16 Μαρτίου 2013.«Το σήκωσε ο Φάρος Κερατσινίου», άρθρο στον ιστότοπο BasketBlog.gr, 16 Μαρτίου 2013.«Θρίαμβος Φάρου στον συγκλονιστικό τελικό», άρθρο στον ιστότοπο InfoBasket.gr, 15 Μαρτίου 2013.

 Ανοδική πορεία στις Εθνικές Κατηγορίες (2013-2017) 
130px|μικρογραφία|Το λογότυπο του συλλόγου (2015-2017)
Ο Φάρος Κερατσινίου πραγματοποίησε το ντεμπούτο του στη Γ' Εθνική Κατηγορία την αγωνιστική περίοδο 2013-14, οπότε και εντάχθηκε στο 2ο Όμιλο Νότου.«Πρόγραμμα & Βαθμολογία Γ' Εθνικής Κατηγορίας Ανδρών (2ος Όμιλος Νότου) 2013-2014», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Οι ομάδες που κλήθηκε να αντιμετωπίσει ήταν 10 στον αριθμό και απέναντι τους συγκέντρωσε στη διάρκεια της χρονιάς 15 νίκες και 5 ήττες.«Αποτελέσματα 2ου ομίλου Νότου (22η αγ.)», άρθρο στον ιστότοπο InfoBasket.gr, 27 Απριλίου 2014. Στον τελικό βαθμολογικό πίνακα ισοβάθμισε με τον Κρόνο Αγίου Δημητρίου, ωστόσο τοποθετήθηκε υψηλότερα από αυτόν βάσει των μεταξύ τους αποτελεσμάτων. Η κατάληψη της 2ης θέσης στην τελική κατάταξη, πίσω από το Γ.Σ. Κύμης, οδήγησε την ομάδα απευθείας στη Β' Εθνική, κάτι που δεν είχε καταφέρει καμία ομάδα του Κερατσινίου ποτέ στο παρελθόν.«Στιγμές ανόδου!», άρθρο στον ιστότοπο InfoBasket.gr, 14 Απριλίου 2014. Πρώτος σκόρερ της ομάδας για την περίοδο αυτή ήταν ο Σωτήρης Κατούφας που συγκέντρωσε 339 πόντους.«Top Scorer της Γ” εθνικής ο Αθανασιάδης (τελική 2013-14)», άρθρο στον ιστότοπο InfoBasket.gr, 3 Μαΐου 2014.

Την αγωνιστική περίοδο 2014-15 ο Φάρος ήταν η μία από τις 14 ομάδες που συνέθεσαν τον Όμιλο Νότου της Β' Εθνικής Κατηγορίας.«Πρόγραμμα & Βαθμολογία Β' Εθνικής Κατηγορίας Ανδρών (Όμιλος Νότου) 2014-2015» , πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Στον τελικό βαθμολογικό πίνακα βρέθηκε και πάλι στη 2η θέση, αξιοσημείωτα ξανά πίσω από το Γ.Σ. Κύμης, έχοντας συλλέξει 22 νίκες και 4 ήττες. Ακολούθως συμμετείχε σε μπαράζ ανόδου με την ομάδα που κατετάγη στη 2η θέση του Ομίλου Βορρά, τους Μαχητές Δόξας Πεύκων. Στον αγώνα που διεξήχθη στο Δημοτικό Κλειστό Γυμναστήριο Τρικάλων η νεανική ομάδα της Θεσσαλονίκης επικράτησε με σκορ 69-78 αφήνοντας στο Φάρο το ρόλο της πρώτης επιλαχούσας ομάδας για άνοδο στην Α2 Εθνική στην περίπτωση που εμφανιζόταν κάποια κενή θέση εκτός προγράμματος.«Στην Α2 οι Μαχητές Δόξας Πεύκων», άρθρο στον ιστότοπο Sport24.gr, 16 Μαΐου 2015.

Στη διάρκεια του καλοκαιριού από την Α1 Εθνική Κατηγορία (Basket League) υποβιβάστηκαν δύο ομάδες, ο Πανελευσινιακός και ο Πανιώνιος.«Μπάσκετ: Υποβιβάζεται ο Πανελευσινιακός» , άρθρο στον ιστότοπο της εφημερίδας «Ναυτεμπορική», 18 Απριλίου 2015.«Πανιώνιος: Έπεσε και μαθηματικά», άρθρο στον ιστότοπο OnSports.gr, 18 Απριλίου 2015. Αμφότερες αποφάσισαν να διαγωνιστούν στο ερασιτεχνικό πρωτάθλημα της Β' Εθνικής, προκειμένου να γίνει εκκαθάριση οικονομικών οφειλών που αδυνατούσαν να καλύψουν.«Στη Β’ Εθνική ο Πανελευσινιακός, στην Α2 ο Φάρος», άρθρο στον ιστότοπο του ΣΠΟΡ FM, 1 Ιουλίου 2015.«Στη Β' Εθνική ο Πανιώνιος!» , άρθρο στον ιστότοπο Contra.gr, 14 Σεπτεμβρίου 2015. Τη θέση του Πανελευσινιακού κάλυψε ο ηττημένος του μπαράζ των δεύτερων της Β' Εθνικής, Φάρος Κερατσινίου.«Στην Α2 ο Φάρος» , άρθρο στον ιστότοπο EBasket.gr, 23 Ιουνίου 2015.

Την ίδια χρονιά η ομάδα του Κερατσινίου κατέκτησε επίσης το Κύπελλο Ανδρών της Ε.Σ.ΚΑ. Νότιας Αττικής, υποχρεώνοντας σε ήττα τον Πόλις Καλλιθέας στον Τελικό. Πρώτος σκόρερ και πολυτιμότερος παίκτης του αγώνα, που έληξε με σκορ 65-74, αναγορεύτηκε ο Σωτήρης Κατούφας.«ΕΣΚΑΝΑ: Κυπελλούχος ο Φάρος», άρθρο στον ιστότοπο Sdna.gr, 21 Φεβρουαρίου 2015.«Κύπελλο ΕΣΚΑΝΑ: Κυπελλούχος ο Φάρος», άρθρο στον ιστότοπο InfoBasket.gr, 21 Φεβρουαρίου 2015.

 Τελικός Κυπέλλου (2015-16) 
Κατά την αγωνιστική περίοδο 2015-16, ο Α.Ο. Φάρος Κερατσινίου έλαβε μέρος στο Πρωτάθλημα της Α2 Εθνικής Κατηγορίας Ανδρών που διοργανώνει η Ελληνική Ομοσπονδία Καλαθοσφαίρισης.«Πρόγραμμα & Βαθμολογία Α2 Εθνικής Κατηγορίας Ανδρών 2015-2016» , πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

Στη διοργάνωση του Κυπέλλου Ελλάδος, στην οποία συμμετείχε για πρώτη φορά με τη σύγχρονη μορφή της, ο Φάρος πραγματοποίησε μία από τις μεγαλύτερες εκπλήξεις στην ιστορία του θεσμού. Έχοντας συλλέξει έξι νικηφόρα αποτελέσματα, τα πέντε απέναντι σε ομάδες της Α1 Εθνικής Κατηγορίας (Basket League), ο σύλλογος του Κερατσινίου προκρίθηκε στο Μεγάλο Τελικό, ο οποίος θα διεξαχθεί στα τέλη Φεβρουαρίου. Εκεί θα διεκδικήσει το τρόπαιο απέναντι στον Παναθηναϊκό.

Ο Φάρος αποτελεί την πρώτη πρωτοεμφανιζόμενη στην Α2 Εθνική ομάδα που θα διαγωνιστεί ποτέ σε τελικό Κυπέλλου Ελλάδος, ενώ είναι  η τρίτη μετά τον Πανελλήνιο και το Ρέθυμνο που έφτασε στο σημείο αυτό χωρίς να ανήκει στο κορυφαίο ελληνικό πρωτάθλημα. Για να το πετύχει απέκλεισε διαδοχικά: το Παγκράτι (79-57),«Τζάμπολ στο Κύπελλο!» , άρθρο στον ιστότοπο BasketNet.gr, 23 Σεπτεμβρίου 2015. τον Κολοσσό Ρόδου (70-66),«Φάρος Κερατσινίου - Κολοσσός 70-66», άρθρο στον ιστότοπο Sdna.gr, 25 Σεπτεμβρίου 2015. το Λαύριο (76-56),«Ασταμάτητοι Φάρος και Προμηθέας, έξω Λαύριο και Καβάλα», άρθρο στον ιστότοπο Contra.gr, 28 Σεπτεμβρίου 2015. τα Τρίκαλα (82-67),«Στους «8» ο Φάρος Κερατσινίου, 82-67 τα Τρίκαλα», άρθρο στον ιστότοπο NovaSports.gr, 30 Σεπτεμβρίου 2015. τη Νέα Κηφισιά (61-59) «Φάρος Κερατσινίου - Κηφισιά 61-59», άρθρο στον ιστότοπο Gazzetta.gr, 8 Οκτωβρίου 2015. και στα ημιτελικά τον Π.Α.Ο.Κ. (69-65).«Στον τελικό με Παναθηναϊκό ο Φάρος», άρθρο στον ιστότοπο της εφημερίδας «Καθημερινή», 28 Δεκεμβρίου 2015.«Ιστορική πρόκριση του Φάρου στον τελικό, 69-65 τον ΠΑΟΚ», άρθρο στον ιστότοπο In.gr, 28 Δεκεμβρίου 2015.

Το ρόστερ του Φάρου Κερατσινίου για την αγωνιστική περίοδο 2015-16 συνέθεταν οι παρακάτω αθλητές:

 Α.Ο. Φάρος Κερατσινίου - Roster 2015–16
 Αρ. Εθν. Όνοματεπώνυμο Θέση Γέννηση Ύψος 4    Παπαδόπουλος, Ανδρέας 2 1980 186 cm 6  Κουντουράς, Γιώργος 2 1990 1994 cm 7   Καράμπουλας, Βαγγέλης  3 1981 200 cm 8   Μπατής, Μάριος 1-2 1980 191 cm 9   Πετροδημόπουλος, Χρήστος 4-5 1980 206 cm 10   Λιακόπουλος, Νίκος 1-2 1983 191 cm 11  Αγγελόπουλος, Νίκος 4 1984  205 cm  12  Κομποδιέτας, Δημήτρης 2 1985 195 cm  13  Χόρτσας, Βαγγέλης 1 1995 190 cm   14  Κατούφας, Σωτήρης 4-5 1979 206 cm   15  Κακιούζης, Μιχάλης 3-4 1976 207 cm   17  Παπαμακάριος, Μανώλης 1-2 1980 192 cm  18  Ζαφείρης, Θανάσης 2 1987 192 cm  19  Σκορδίλης, Γάιος 5 1987 208 cm  20  Χαραλαμπόπουλος, Σπύρος 2 1992 194 cm 
 Προπονητής: Δημήτρης Πολέμης   Ενημέρωση: 29 Δεκεμβρίου 2015

 ΓΣΛ - Φάρος (2017-2018) 
To 2017, παρότι προβιβάστηκε στην Α1 Εθνική, δήλωσε ωστόσο αδυναμία συμμετοχής στο πρωτάθλημα της σεζόν 2017-18. Κατόπιν τούτου συγχωνεύτηκε με την ομάδα του Γ.Σ.Λ. 1928, ομάδα της Λάρισας, η οποία τη σεζόν 2016-17 υποβιβάστηκε στην Β΄ Εθνική, και απέκτησε την ονομασία "ΦΑΡΟΣ – ΓΣΛ 2017", με έδρα την Λάρισα, με την οποία ονομασία αγωνίστηκε τη σεζόν 2017-18 στην Α1 ΕθνικήΣτην Α1 μέσω... Κερατσινίου ο ΓΣΛ! τερματίζοντας στην 11η θέση.

Το καλοκαίρι του 2018 ο σύλλογος "ΓΣΛ - Φάρος" μετονομάστηκε σε "Ήφαιστος Λήμνου" και μεταφέρθηκε στη Λήμνο, αλλάζοντας ταυτόχρονα τα χρώματα και το έμβλημα της ομάδας.

 Περίοδοι σε εθνικές κατηγορίες 
ΠερίοδοςΚατηγορίαΘέσηΚορυφαίος Σκόρερ ΚΠΚύπελλοΕυρωπαϊκές διοργανώσεις2013-14 4Γ' Εθνική 2 - 15-5 - - Σωτήρης Κατούφας - -–  –  –2014-15 3Β' Εθνική 2 Μπαράζ Ανόδου 22-4 0-1 -  - -–  –  –2015-16 2Α2 Εθνική 2 Play-Offs 22-6 2-0 -  Τελικός 7– -2016-17 2Α2 Εθνική 4 Play-Offs 24-6 3-0 -  Α' Φάση 1–  –  –

 Πρόσωπα 
+Διακεκριμένοι καλαθοσφαιριστέςΕθνΟνοματεπώνυμο  Νίκος Αγγελόπουλος  Γιάννης Μπογιατζόγλου  Μιχάλης Κακιούζης  Σωτήρης Κατούφας  Φώτης Κατούφας  Γιώργος Κουντουράς  Μάριος Μπατής  Γιάννης ΜπογιατζόγλουΕθνΟνοματεπώνυμο  Γιάννης Μυλωνάς  Ανδρέας Παπαδόπουλος  Μανόλης Παπαμακάριος  Γάιος Σκορδίλης  Αντώνης Φωστέρης  Βαγγέλης Χόρτσας
<div style="clear: both">
+ΠροπονητέςΕθνΟνοματεπώνυμο  Ανδρέας Πολέμης
<div style="clear: both">

 Τίτλοι - Διακρίσεις 
 Φιναλίστ Κυπέλλου Ελλάδας (1): 2016
Δευτερη θέση Α2 Εθνική  (2): 2016, 2017
 Προημιτελικά Κυπέλλου Ελλάδας (1): 2018 (ως ΓΣΛ-Φάρος)

 Παραπομπές 

 Εξωτερικοί σύνδεσμοι 
 Α.Ο. Φάρος Κερατσινίου, επίσημος ιστότοπος του ανδρικού τμήματος καλαθοσφαίρισης
 Α.Ο. Φάρος Κερατσινίου, επίσημος ιστότοπος όλων των τμημάτων καλαθοσφαίρισης
 Α.Ο. Φάρος Κερατσινίου, επίσημο ιστολόγιο του ανδρικού τμήματος καλαθοσφαίρισης

Καλαθοσφαιριση Ανδρων
Κατηγορία:Ελληνικοί σύλλογοι καλαθοσφαίρισης
Κατηγορία:Ιδρύσεις ομάδων καλαθοσφαίρισης το 1971
Κατηγορία:Σωματεία Ε.Σ.ΚΑ.Ν.Α.